Government eragidde ebitongole byayo byonna ebirina ettaka okussaawo enkola y’okulima emmere mu bungi, okukendeeza e simbi z’ebisaasanya mukugula emmere.
Minister omubeezi ow’ebyobulimi ,obulunzi n’obuvubi Rtd Maj Kyakulaga Fred Bwino agamba nti enteekateeka eno era yakuyambako okukendeeza ebbula ly’emmere mu ggwanga n’okudduukiranga mu bwangu bannansi ababeera balumbiddwa enjala nga tenatandika kubatta.
Agambye nti ebitongole bino birina okutandikirawo okussa mu nkola enteekateeka eno, nga besigama ku nsimbi zebalina mu mbalirira zaazo.
Ebitongole okuli eky’amakomera ne UPDF bawaddeyo ettaka eriweza yiika omutwalo 10,000 mulamba, okugenda okulimwa emmere omuli kasooli , kawo, ebijanjaalo n’omuweemba.
Fred Bwino kyakulaga era alangiridde nti Uganda yakwegatta kunsi yonna okukuza olunaku lw’emmere olukwatikwaba buli nga 16 october buli mwaka.
Asabye abalimi bonna mu Uganda okwongera okuteeka essira mu kulima emmere naddala ey’okulya n’okutunda okufuna ensimbi okw’ekulakulanya .
Agnes kirabo okuva mu kitongole kya Food Rights Alliance agambye nti okunoonyereza kulaga nti abantu bangi basula njala, abaana ebitundu 25 ku 100 bakonzibye olw’endya embi ,abantu abasukka mu 420,000 bakwatibwa endwadde olw’okulya emmere enkyafu nga kino kitandikira mu kiseera kyamakungula.
Kirabo alabudde abalimi okukomya okukozesa eddagala erifuuyira ebirime nti kubanga lya bulabe eri obulamu bw’abantu.
Asabye government okuteekawo amateeka amakakali naddala egakwata ku mmere okwewala endwadde nga kokoolo.
Emikolo gyokukuza olunaku lw’emmere gy’akukwattibwa ku Namulonge agricultural Reseach Centre nga 16 omwezi guno ogwa October, ku mulamwa ogugamba nti “tulime bulungi tubeere n’emmere ennungi n’obutonde bwensi obulungi abantu babeere balamu’.#
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn